Ontinyent inicia la millora de la pavimentació de 8 carrers amb una inversió de 150.000 euros | infoniu\nLes obres s’han agrupat en el temps per reduir les despeses i es desenvoluparan fins al proper 2 d’agost\nL’Ajuntament d’Ontinyent iniciarà el proper dimarts les tasques de millora de la pavimentació de 8 carrers i vials de la ciutat, amb una inversió total de 150.000 euros. Les obres, agrupades en el temps per reduir les despeses i optimitzar l’execució, es desenvoluparan fins al proper 2 d’agost i afectaran més de 10.000 m2 de superficie on es faran tasques com ara demolició de paviments antics; repavimentats; millora de l’adherència; sanejament; renovació dels pasos de vianants elevats o alçaments de trapes.\nEl regidor de Serveis Municipals, Manuel Cuesta, explicava que «es tracta de millores molt necessàries per millorar la seguretat de circulació en carrers molt transitats tant per vehicles com per vianants». En aquest sentit, s’actuarà a l’Avinguda d’Almansa, Carrer de l’Olleria, Carrer Font de la Figuera, Avinguda de Francisco Cerdà i Carrer de Pius XII, Carrer del Músic Pérez Jorge, Carrer de Fra Lluís Galiana, Senda dels 5 Germans i Carrer Alacant.\nEn concret, les obres començaran el proper dimarts 20 de juliol amb el fressat i excavació al Carrer Almaig i l’Avinguda Almansa. Durant el dimecres 21 de juliol, dijous 22 de juliol i divendres 23 de juliol continuarà amb l’excavació al Carrer Almaig i l’estès de grava i saorra. Paral·lelament, s’iniciarà l’estès de grava i saorra al carrer del Músic Pérez Jorge.\nLes intervencions es reprendran el dilluns 26 de juliol amb l’inici de l’excavació, estès de grava i saorra i el fressat en el carrer Francisco Cerdà i Pius XII. El mateix dilluns 26 de juliol, s’iniciarà el l’asfaltat del carrer Almaig i Fra Lluís Galiana finalitzant en aquests dos carrers la intervenció.\nDimarts 27 de juliol, continuarà l’excavació, l’estès de grava i saorra i el fressat al carrer Francisco Cerdà i Carrer Pius XII. Així com el fressat de l’Avinguda Almansa i Carrer l’Olleria. Durant la jornada del 27 de juliol s’asfaltarà el carrer Fra Lluís Galiana i Músic Pérez i Francisco Cerdà i Pius XII. Les actuacions es reprendran el dimecres 28 de juliol amb el fressat a l’Avinguda Almansa, Carrer l’Olleria, Carrer Font de la Figuera i Aielo de Malferit, així com l’asfaltat del carrer Francisco Cerdà i Pius XII i Avinguda Almansa.\nPel que fa a dijous 29 de juliol, es procedirà al fressat del carrer Aielo de Malferit, carrer Alacant i perpendiculars de Teodoro Mora, així com Avinguda Almansa, Carrer l’Olleria i la Font de la Figuera. Divendres 30 de juliol s’iniciarà l’asfaltat al Carrer La Font de la Figuera, Aielo de Malferit, Alacant i adjacents així com els encaixos al carrer Teodoro Mora i Senda 5 Germans. Les obres conclouran dilluns 2 d’agost amb l’asfaltat de la senda dels 5 Germans i del carrer Teodora Mora.\nTotes estes actuacions estan coordinades amb la Policia Local, qui procedirà a senyalitzar en temps i forma els pertinents avisos i prohibicions relatius a l’execució d’estes obres.\nTags:ajuntament d'ontinyentmillora vialsOntinyent


Berga organitza una trobada de patinadors per reivindicar l’skatepark com a punt de trobada entre skaters berguedans | Revista Tasta.cat\nL’Ajuntament de Berga i l’entitat BraveSkate han programat un nou taller d’skate adreçat a infants i joves a partir de 8 anys, que es farà del 9 al 12 de juliol, de 5 a 8 de la tarda a l’skatepark. L’activitat serà gratuïta i per participar-hi caldrà inscriure’s prèviament enviant un correu electrònic a joventut@ajberga.cat. El taller culminarà amb una trobada de patinadors batejada amb el nom de Skate Jam que es farà el divendres, 13 de juliol, de 5 de la tarda a 10 de la nit. Es tracta d’un acte obert en què hi haurà demostracions d’acrobàcies, música, food-trucks, sorpreses i premis. Mario Sebastián, membre de l’escola BraveSkate, ha destacat el caràcter no competitiu de l’esdeveniment i ha valorat la importància de l’skatepark berguedà, el qual, ha aconseguit atraure patinadors de comarques veïnes com Artés i Manresa que vénen a passar-hi el dia”.\nEtiquetes BergaParc del Lledóskate\n11 abril, 2019 - 0 Comentaris\nSense respostes a “Berga organitza una trobada de patinadors per reivindicar l’skatepark com a punt de trobada entre skaters berguedans”


granges Archivos - Animalados\n5 maig, 2021 /0 Comentaris/a Notícies /per Info Tinc un Gos\nUn estudi internacional revela que a causa de l’excessiu ús d’antibiòtics en les granges porcines, a les aigües de Catalunya i Aragó s’acumulen gens de resistència a antibiòtics (ARGs).\nLa resistència als antibiòtics és una pandèmia mundial que mata cada any a 700.000 persones i s’espera que la xifra s’incrementi considerablement. Els morts es deuen a infeccions que abans podien tractar-se amb antibiòtics i ja no poden curar-se perquè els bacteris han desenvolupat mutacions genètiques que els confereixen resistència a l’antibioteràpia disponible.\nUn estudi encarregat per la World Animal Protection, que a Espanya es va realitzar a través de FAADA (Fundació per a l’Assessorament i Acció en Defensa dels Animals) i investigadors experts independents, ha trobat gens de resistència a antibiòtics (ARGs) en les mostres properes a explotacions porcines d’entre 1.000 i 5.000 porcs a Catalunya i Aragó.\nPer a l’anàlisi, es van prendre mostres d’aigua i sediment en diferents punts dels rius Gállego, Cinca i altres afluents. Es va detectar la presència de 8 tipus diferents d’ARGs. En el riu Gállego la concentració es va incrementar a mesura que avança el curs del riu, sumant l’efecte d’acumulació de granges industrials a la zona. En el cas de Cinca, es va observar com les concentracions augmentaven molt significativament per ARGs directament relacionats amb antibiòtics àmpliament usats per la indústria porcina just després del seu pas per la granja.\nIgualment preocupants són els nivells inusualment alts d’ARGs detectats en aigües subterrànies a la comarca d’Osona, zona amb gran activitat industrial ramadera, on es fertilitzen els sòls amb fem que prové de la ramaderia. Estudis anteriors van mostrar nivells cada vegada més alts de nitrats (normalment associats a la contaminació per excrements d’activitat ramadera intensiva), que van fer declarar l’aigua de les fonts de la zona com no potable.\nAquests ARGs indiquen la presència de superbacteris. Aquestes resistències han estat generades per un ús abusiu i incorrecte dels antibiòtics al llarg dels anys tant en persones com en animals a través de la ramaderia intensiva.\nA Espanya, 3/4 de tots els antibiòtics del país es destinen a animals de ramaderia. Concretament, el 75% d’aquests s’utilitzen per a porcs.\nAmb 46 milions de porcs sacrificats anualment, concentrant un terç d’aquests a Aragó i Catalunya, Espanya va ser el principal país consumidor d’antibiòtics de la Unió Europea el 2014. Gràcies a la vigilància en el consum i a la imminent normativa que limitarà el seu ús, s’ha aconseguit una reducció, però encara lluny de la mitjana europea.\nTambé segons dades del Pla Nacional per la Resistència als Antibiòtics, s’aposta per prohibir o limitar l’ús en animals d’un tipus d’antibiòtics que han de reservar-se per tractar les persones amb més seguretat. No obstant això, substituir un antibiòtic per un altre o buscar alternatives terapèutiques no garantirà la fi d’aquesta pandèmia: l’arrel del problema no és l’ús d’antibiòtics per se, sinó les raons per les quals es necessita utilitzar-los.\nEl sistema de producció, principalment per la quantitat d’animals i les altes densitats, porta associat el risc, ja que en aquestes condicions és més fàcil contraure infeccions i que es transmetin a tot el grup ràpidament.\nL’amuntegament, la manca d’espai, d’enriquiment ambiental, l’entorn i les exigències productives debiliten el sistema immunitari dels animals, sotmesos a un estat d’ansietat continu. I ja que el sistema immunitari dels porcs no pot fer front a aquestes condicions estressants i antinaturals, se’ls subministren antibiòtics per mantenir-los sans.\nAquest sistema productiu ha de canviar-se per complet, no només pels animals, com adverteixen des de fa temps les organitzacions de protecció animal i el món científic compromès amb el benestar animal; sinó també per salut humana i mediambiental.\nhttp://www.animalados.com/wp-content/uploads/2021/05/pub_1470.jpg 439 845 Info Tinc un Gos http://www.animalados.com/wp-content/uploads/2018/12/logo-animalados.png Info Tinc un Gos2021-05-05 14:43:472021-05-05 14:56:13Un estudi troba gens de resistència a antibiòtics en les mostres properes a explotacions porcines a Catalunya i Aragó\n14 octubre, 2020 /0 Comentaris/a Consells i trucs, Notícies /per Info Tinc un Gos\nEl segell Welfair TM permet al consumidor escollir una compra ètica de productes d’origen animal. Aquests productes provenen d’animals criats en granges que garanteixen els quatre principis bàsics del benestar animal, basats en el comportament, la salut, l’allotjament i l’alimentació.\nDes d’Animalados recordem que l’opció més animalista és no consumir animals ni productes que produeixen per a ells mateixos, tot i que aquelles persones que encara no hagin fet aquest pas, aquesta pot ser una opció interessant.\nDes del passat mes de setembre, el segell de benestar animal Welfair TM està disponible en els productes d’origen animal de més de 4.000 supermercats de tot Espanya. Per primera vegada, els consumidors tenen a la seva disposició un indicador avalat científicament que els permet escollir una compra més ètica. Segons ha informat l’Institut de Recerca i Tecnologia Agroalimentària aquest indicador garanteix el benestar animal segons estableixen els estàndards científics europeus.\nLa societat camina cap a un món més animalista. Cada vegada hi ha més interès per conèixer els sistemes de producció i cada vegada més s’exigeixen pràctiques ètiques i que garanteixin que les condicions en què viuen els animals de granja siguin òptimes per a una vida sense patiment ni estrès. Aquestes pràctiques tenen en compte aspectes fonamentals de benestar animal com l’alimentació, l’allotjament i l’estat de salut física i emocional.\nEl segell Welfair TM és el primer desenvolupat científicament per l’Institut de Recerca i Tecnologia Agroalimentària (IRTA) en col·laboració amb l’Institut Basc d’Investigacions Agràries (NEIKER) que avala que els animals han viscut i han estat sacrificats cuidant del seu benestar. Les categories d’aliments en els quals podem trobar el segell són productes carnis procedents d’espècies bovina, ovina, porcina, conills, galls d’indis, gallines i pollastres; així com ous i productes lactis.\nEls productes amb el certificat de benestar animal Welfair TM són presents en les cadenes de supermercats, hipermercats i autoserveis a l’engròs: Lidl, Bonpreu, Esclat, Eroski, Aldi, Carrefour, Consum, Veritas, BonArea, Makro, Capabro, Mercadona, Alcampo, GM i Fruiz. Cal tenir clar que la presència d’aliments amb aquest segell es realitza a diversos productes certificats, no de manera general a l’establiment que els comercialitza.\nhttp://www.animalados.com/wp-content/uploads/2020/10/agriculture-4077998__340.jpg 340 569 Info Tinc un Gos http://www.animalados.com/wp-content/uploads/2018/12/logo-animalados.png Info Tinc un Gos2020-10-14 14:24:122020-10-14 14:37:43Què és el benestar animal certificat?\n16 juliol, 2019 /0 Comentaris/a Notícies /per Info Tinc un Gos


7 idees clau sobre discurs d’odi racista – SOS Racisme\nNo et marquis gols en pròpia porta amb el discurs d’odi! Des dels col·lectius i activistes anti-racistes és imprescindible desmitificar algunes idees sobre els discursos d’odi racistes que no ajuden a entendre les dimensions polítiques i estructurals dels discursos/delictes a l’hora de fer-hi front. A continuació se’n poden trobar alguns exemples:\nNo, o no només és odi allò que pot motivar el discurs discriminatori. Hi intervenen la sensació d’inseguretat i altres sentiments com el fàstic, el malestar o la por… “Discurs d’odi” és un concepte que engloba i respon a forces discriminatòries diverses, en base a unes estructures de discriminació, discursos i perspectives que permeten sentir rebuig d’uns envers uns altres. Les motivacions (racistes), per tant, són inalienables de la identitat. Alhora, el concepte “odi” es pot interpretar com un sentiment individual irracional, però és imprescindible entendre’l com a part estructuradora d’una discriminació racista sistèmica.\n“En matèria d’odi, hi ha un conflicte entre, d’una banda, el dret a la llibertat d’expressió i, d’altra banda, el dret a la dignitat i d’altres drets fonamentals de les persones”\nNo, no es tracta d’un conflicte, malgrat que sovint s’ha presentat com a tal i s’ha problematitzat que es jutgi penalment algú per haver-se expressat “lliurement”. La problemàtica rau en la voluntat d’alguns sectors de defensar una llibertat d’expressió sense límits sota la suposada “incorrecció política”. En aquest sentit, és útil fer referència a la paradoxa de la tolerància de Karl Popper: pot una societat auto-aclamada tolerant tolerar la intolerància? La resposta és, sense dubte, no.\n“Els delictes d’odi són sempre per violència física i no pas verbal”\nNo. La tipologia “delicte d’odi” engloba diferents violències, des d’amenaces a atacs violents envers una persona o grup. D’altra banda, “discurs d’odi” és una categoria àmplia que inclou discurs d’odi no punible i també discurs d’odi punible –aquest últim és el que pot jutjar-se penalment i, per tant, constituir delicte.\n“Qualsevol persona pot ser víctima d’un delicte d’odi o de discurs de l’odi”\nAquest és, a dia d’avui, un debat encara obert. És important recordar que la legislació en matèria d’odi s’origina com a eina jurídica i legal per als col·lectius vulnerables (o vulnerabilitzats) històricament, políticament i socialment, de manera que l’hem de comprendre com a tal. No obstant això, la tipificació dels delictes d’odi al sistema jurídic espanyol no és clara. La recent circular 7/2019 sobre les pautes per interpretar els delictes d’odi tipificats en l’article 510 del Codi Penal ha suposat molta controvèrsia. Aquesta circular assenyala que el valor “ètic” de la víctima no és un element delictiu, amb la qual cosa una agressió envers una persona d’ideologia nazi també podria ser víctima d’un delicte d’odi. La mencionada circular ha estat subjecte de fortes crítiques per part de juristes especialitzats en aquest àmbit, com Karlos Castilla, que defensa que “documentos como esta circular (…) hacen evidente que los delitos de odio en España requieren aún de muchos análisis y precisiones; especialmente si de verdad queremos tomarnos en serio el poner fin a todas las formas de discriminación”, com escriu Castilla a El Periódico. Per tant, d’acord amb la interpretació de la circular 7/2019, qualsevol persona pot ser víctima de delicte d’odi, però això deixa en evidència l’objectiu inicial de la legislació en matèria d’odi com a protecció dels col·lectius vulnerables per qüestions de raça, religió, ètnia…etc., tal i com estableixen els marcs legislatius internacionals i europeus descrits anteriorment.\n“La llei hauria de protegir a totes les persones per igual, sense fer diferències. Per això, l’acció afirmativa no és necessària ni desitjable”\nNo. S’ha demostrat que la legislació orientada a grups com les dones, les persones que viuen amb diversitat funcional, les persones LGTBI+ o les persones racialitzades de tall inferior, és útil i necessària com a mesura (si bé de manera temporal) per assolir una igualtat real mitjançant equiparant o fent efectius els drets d’aquests col·lectius vulnerables i/o minoritaris.\nHi ha una diferència clau entre gaudir d’igualtat de condicions i gaudir d’igualtat d’oportunitats. En un marc d’igualtat de condicions, donat el fet que existeixen desigualtats estructurals, els col·lectius més vulnerables no sempre tenen opció de canviar la seva situació (per exemple, les possibilitats laborals van d’acord a les possibilitats d’estudis i pràctiques formatives, que no estan a tot el territori i sovint tampoc són gratuïtes). En canvi, pensar en termes d’igualtat d’oportunitats, requereix entendre les desigualtats estructurals per tal d’afavorir aquells grups que ho necessiten. Com es pot assolir això? Es tracta de generar les condicions necessàries per tal que tothom tingui accés a béns, serveis i recursos, amb un horitzó d’equitat social.\nPer tot això, tornant a l’enunciat inicial, no és suficient que la llei protegeixi tothom per igual, sinó que calen mesures específiques que posin èmfasi en el fet de revertir les desigualtats estructurals que pateixen alguns col·lectius en concret.\n“Per què cal parlar d’odi racista?”\nMentre que l’odi pot semblar aparentment una acció individual, sovint és una expressió organitzada, íntimament relacionada amb la història i la forma que pren el racisme a nivell social. Des de SOSRacisme entenem que la discriminació racista no és casual ni ocasional: és institucional, estructural i sistemàtica. Per tot això, si parlem només en termes d’odi, es podria pensar només en el nivell individual i oblidar-nos del nivell social, col·lectiu, històric i estructural, tot invisibilitzant les arrels del problema.\n“Per fer front al discurs d’odi ja disposem del millor remei: el codi penal. Per fer millor prevenció, caldria endurir les penes”\nNo. El fenomen del discurs d’odi no s’erradicarà només als tribunals de justícia, perquè com hem vist, no es tracta sols d’individus que cometen agressions, sinó que són discursos simptomàtics d’un racisme institucional i estructural fortament arrelat. Tampoc el racisme no s’erradicarà per la via penal únicament. Si bé el dret és imprescindible, també ho és una ciutadania activa, informada, polititzada i organitzada de manera que pugui pressionar a favor de canvis socials profunds. Quant a les mesures punitives actuals, ja són elevades. Un enfocament preventiu efectiu ha d’anar a les arrels de la qüestió, és a dir, a combatre el racisme estructural.\nFragment extret de l’article Narratives de l’odi i la discriminació racista. Una anàlisi, publicat a l’Informe (In)Visibles 2019 i escrit per Chaimae Essousi i Marina Girona Raventós, activistes antiracistes del grup #AixòÉsRacisme.\nAVÍS: Horari d’estiuVeritat i justícia per a Mor Sylla


Gastronomia - 09/11/2017 - 14:55\nAquests deliciosos rovellons se serveixen com a aperitiu o entremès\nImagen 1 de 1 - ROVELLONS CONFITATS EN VINAGRE\nAmb els rovellons més petits i sencers —veritables rovellons verdosos, més que no pas pinetells ataronjats—, es fa aquesta conserva amb una vinagreta. Constitueixen un dels entremesos més fins i delicats d’aquest país. Es fan servir rovellons molt petits i sencers —de 2 cm o 3 cm— que comercialment es diuen rovellons botó.\nAquests deliciosos rovellons se serveixen com a aperitiu o entremès.\nRovellons, 3 parts d'oli, 1 part de vinagre de vi blanc, de la millor qualitat, sal, pebre negre (opcional)\nNetegeu els rovellons, si pot ser amb un drap —sense fer servir aigua, o si de cas, estalviant-la—, i talleu una part del peu.\nEscaldeu-los molt breument. Deixeu-los refredar. Per fer-ho es posen a bullir, i quan bullen es tanca l’olla, o s’hi deixen dos minuts.\nPoseu-los en pots de vidre coberts amb la barreja d'oli i vinagre, un pols de sal i pebre negre molt al gust.\nAl cap d'uns dos ja es poden menjar, ja que tant el vinagre com el pebre els confiten aviat. No obstant, es poden conservar tot un any, en un lloc fresc.\nServiu-los, escorrent-los una mica, com a aperitiu o entremès. Fan una mena de gelatina, que és normal.\nTambé hi ha qui hi afegeix grans d'all i alguna herba com farigola, sajolida, etc. Si no hi poseu pebre negre —hi ha qui en prescindeix— n'hi podeu afegir al moment de servir-los, posats en un platet.\nHi ha qui ho fa així: un cop els rovellons escaldats els posa en un pot, deixant un marge, hi afegeix un pols de sal, pebre i líquid de bullir-los, unes tres quartes parts, aproximadament, i la resta s’omple amb vinagre, i finalment s’hi tira una capa d’oli d’oliva extra verge, que els segellarà.\nAquesta conserva es pot fer amb altres bolets petits, com els pinetells (Lactarius deliciosus, que no s'han de confondre amb els rovellons, Lactarius sanguifluus) o els fredolics petits, que també hi són molt bons.


Detecten al Solsonès 39 possibles casos de soca britànica en 15 dies - Regió7 :: El Diari de la Catalunya Central\nDetecten al Solsonès 39 possibles casos de soca britànica en 15 dies\nEl nombre de positius de covid-19 confirmats en una setmana a la comarca es redueix a la meitat\narnau valverde. solsona 01.03.2021 | 21:42\nEl Centre Sanitari del Solsonès ha detectat en les darreres dues setmanes 39 possibles casos de la variant britànica, els primers en el brot generat per una trobada entre un grup de joves tal com va publicar Regió7 el passat 17 de febrer.\nD'aquests possibles 39 casos de la soca britànica, 19 s'han detectat en la darrera setmana, un període durant el qual s'ha viscut una reducció en el total de casos de covid confirmats a la comarca. Així, el nombre de nous positius de coronavirus al Solsonès ha disminuït a la meitat en una setmana i ha passat de 55 a 28. L'ens de salut comarcal va detectar 26 positius de covid-19 a partir de 263 tests PCR, mentre que dos ho van estar a partir de 43 tests d'antígens ràpids. Tenint en compte que 19 dels 26 nous casos de coronavirus són sospitosos de ser de la soca britànica, el Centre Sanitari va advertir que, malgrat l'alentiment de contagis, cal mantenir la prudència en tant que aquesta variant del virus es propaga molt més ràpidament.\nL'OMS apressa Europa a accelerar la vacunació davant els senyals d'un repunt de contagis.\nEs tracta de possibles casos de variant britànica perquè no s'ha confirmat mitjançant una prova de seqüenciació del virus que ha de ser realitzada en un laboratori que es tracta d'aquesta variant, tot i que hi ha altres indicadors com l'alta capacitat de contagi que poden fer pensar que es tracta d'aquesta mutació del virus.\nPel que fa als grups escolars,després del final del confinament dels grups de l'Institut Francesc Ribalta, queden cinc grups confinats de quatre centres diferents: P0 de l'Escola Bressol Els Petits Gegants, 4t C de l'Escola Arrels Primària, 4t d'ESO Científic i 4t d'ESO Pràctic de l'Escola Arrels Secundària i un grup de Gestió forestal de l'Escola Agrària del Solsonès. A la gràfica de la pàgina següent es fa referència als grups confinats la setmana passada.\nRelaxació de mesures\nTal com es va anunciar el passat divendres, ahir l'Ajuntament de Solsona va aixecar les mesures municipals decretades el passat 18 de febrer i, per tant, van reobrir les instal·lacions esportives municipals així com l'Escola Municipal de Música. No obstant això, des del consistori solsoní es va demanar la màxima precaució per evitar barrejar grups bombolla i mantenir grups reduïts per reduir el màxim possible el risc de contagi.\nSegons les dades que Salut va fer públiques ahir, cinc dels 15 municipis del Solsonès es troben en un risc de rebrot molt alt. Solsona tenia ahir 702 punts, però el municipi amb un nivell més alt era la Molsosa, que superava els 1.500 punts. Clariana de Cardener (879), Olius (804), i Castellar de la Ribera (372) eren els altres municipis de la comarca que presentaven xifres preocupants.


Pittacum Aurea 2012. Comprar vi de D.O. Bierzo.\nInici > Vi>Vi negre>Pittacum>Pittacum Aurea\n28,42 $ / ampolla\nCaracterístiques de Pittacum Aurea\nPittacum Aurea és un vi negre elaborat per Bodegas Pittacum a la DO Bierzo.\nEs tracta d'un monovarietal de la varietat Mencía, elaborat amb raïm procedent d'una única finca, Finca Areixola. Una finca de vinyes velles de més de 100 anys, que únicament admet intervencions manuals. Mai s'ha compactat o piconat per maquinària pesant.\nLa verema es realitza de forma completament manual, i el raïm es transporta al celler en petites caixes de 12 kg de capacitat, el que assegura que no hi haurà trencaments no desitjades abans que el raïm arribi al celler.\nEl raïm passa per una taula de selecció en què se selecciona cada raïm. Un cop seleccionats, els raïms són rebregats sense desrapar.\nLa fermentació es produeix en dipòsits d'acer inoxidable durant 15 dies a una temperatura de 28ºC, aplicant basuqueijos i lleugers remuntats.\nDesprés de la fermentació, macera durant 20 dies més abans del sagnat i es deixa durant dues setmanes més en el dipòsit abans de passar a barriques noves de roure francès on realitzarà la criança durant 14 mesos sense que se li apliqui cap trasbals.\nDesprés s'embotella, i reposa a l'ampolla durant dos anys més abans de sortir al mercat.\nPittacum Aurea és un vi meravellós que mostra un compromís amb el seu entorn, un vi molt lligat al terroir i al clima que ho veuen créixer.\nNota de tast Pittacum Aurea\nTast a la vista A la vista resulta un vi molt ric en color. Vermell picota amb rivet granat. Tast al nas Nas molt elegant. Essència de Mencía. Fruites vermelles, grosella, herbes de la muntanya, mineral, terra, pedra. Tast a la boca Entrada astringent. Equilibrat i fresc, amb un final llarg. Bona acidesa. Grosella, fruita negra madura, espècies.


Bon dentista Barcelona? Si cerca això: Clínica Dental Padrós\nPer què hauria d’escollir Clínica Dental Padrós com el seu dentista a Barcelona?\nLa Clínica Dental Padrós va néixer l’any 1963. Des de llavors ha anat evolucionant fins convertir-se en un dels centres més complerts i millor equipats a l’actualitat. És un fet demostrat que a una part de la població no l’importa gaire conèixer ni el nom del dentista professional que l’atendrà ni l’autèntica qualitat dels tractaments que rebrà en aquesta o l’altre clínica dental. Prova d’això son les persones que accepten tractaments-ganga oferts per intermediaris. No obstant, a d’altres persones més exigents, els interessa saber amb detall a quines mans i a quines instal·lacions confiaran la cura i el tractament de la seva boca. Volen conèixer la realitat que s’amaga darrera d’aquells somriures d’anunci.\nLamentablement no existeix una guia – com les guies dels hotels- que orienti sobre la qualitat i l’equipament real de cada una de les clíniques dentals del país. Per això, en aquest web ens proposem especificar-li i mostrar-li, punt per punt, el més destacable de les nostres instal·lacions, les novetats introduïdes recentment i els avantatges precisos que d’elles es deriven per millorar la qualitat dels tractaments.\nVolem oferir-li una presentació rigorosament informativa. Però és que, a més a més, ens sentim tan legítimament orgullosos dels nostres equipaments i hem posat tanta cura en reunir-los adequadament, que ens és difícil sostreure’ns a la voluntat de mostrar-los-hi, donar-los-hi a conèixer i explicar-li per a què serveixen. També ens alegra molt poder donar-li una idea de les investigacions i publicacions que portem a terme regularment.\nLi agraïm molt, per tant, que no es confirmi amb el suggerent somriure de les models, i que, navegant per la web, desitgi informar-se sobre les instal·lacions i serveis tan especials que podem oferir-li.\nPer què escollir Clínica Dental Padrós com el seu bon dentista Barcelona?\n50 anys al seu servei 6 boxes equipats amb els darrers avenços Tracte amable i personalitzat\n6 experts doctors especialistes 1 quiròfan avançat Pensem en el seu confort en tot moment\n12 Premis nacionals i internacionals rebuts 3 motors quirúrgics Puntualitat\n150 cursos dictats 3 Làsers Tractaments mínimament invasius\n100 articles científics publicats Tecnologia Cad-Cam Anestèsia indolora\n3 revistes científiques dirigides Microcirurgia piezoelèctrica Treball en equip altament coordinat\n100 investigacions científiques privades dirigides Plasma ric en factors de creixement Odontologia Holística\n4 Llibres publicats Regeneració avançada de teixits. Pressupost adaptat a les seves necessitats.\nFormació continuada regular. Més de 300 cursos rebuts. Estudis d'estètica avançada i disseny del somriure digital. No ens sotmetem a les exigències de mútues, propietaris de franquícies, comercials ni intermediaris de cap mena.\nControl de qualitat permanent Radiologia digital 3D Estricta ètica de treball\nActualització constant Ortodòncia avançada Financiació a la seva mida\nDirectors de càtedres i postgraus Ozòterapia Seguiment dels casos tractats. L'ensenyem a mantenir la seva salut bucal\nEns agrada fer les coses ben fetes. Sentim passió per l’excel·lència en el nostre treball. També ens encanta crear un ambient agradable en la consulta i que els nostres pacients sentin la tranquil·litat que la seva salut oral està en bones mans.\nHem comprovat que existeixen molts comentaris de persones que estan cercant un bon dentista Barcelona. Esperem respondre a totes les seves expectatives i convertir-nos per a vostè en aquest bon dentista Barcelona.


Format per petites peces de vidre o metall (tatxes) de diferents diàmetres i multitud de colors que agrupades poden perfilar dibuixos o logotips i donen a aquest producte aquest efecte tan original. La pedreria dóna elegància i eleva el valor de totes les peces sobre les que s'aplica: samarretes, bosses, sabates, gorres ... Es pot aplicar, sola o combinada amb brodats i / o estampats, sobre infinitat de peces i objectes.\nEls fulls de pedreria consten de dues làmines: un transparent i adhesiva, que normalment es diu transportador, i una altra blanca que fa simplement el paper de protector. Una màquina especial col·loca la pedreria sobre el transportador, i la posa cap per avall, amb el costat pla encolat cap amunt. El protector simplement està per evitar que les pedres es desprenguin des de la fabricació a l'aplicació.


El divendres 6 de setembre, ens varem trobar a la població de Platja d’Aro, a la zona habilitada per estacionar autocaravanes, enconcret al carrer Roma. Varem poder sopar a la fresca i uns quants després de sopar ens varem arribar fins el pavelló de Castell d'Aro on era la Festa Major i cantaven els "Catarres".\nEl dissabte 7 de setembre, a les 09:30, ens varem trobar per anar a fer el camí de Ronda, d'uns 8 km. de distància fins a la població de Sant Feliu de Guíxols, on varem arribar-hi a les 13:30 hores aproximandament. Allà varem dinar als jardins del passeig marítim.\nA la tarda varem agafar l'autobús que ens va portar fins a on teniem estacionades les autocaravanes a Platja d'Aro. Després de descansar una mica varem agafar algunes autos per anar fins el nucli de Castell d'Aro on ens esperava una guia per fer una visita per el Nucli antic, l’escenari del Pessebre Vivent (el més antic de Catalunya), l’esglesia de Santa Maria, el Castell de Benedormiens i el Museu de la Nina.\nUn cop acabada la visita varem tornar cap a l’àrea i ens varem preparar per anar a sopar.\nA les 21:30 hores varem fer una caminada per la zona comercial fins arribar al restaurant Villa Elena, on ens esperaven per sopar.\nEl diumenge 8, a les 10:00 varem agafar les autos i varem anar fins a Palamós, on varem poder aparcar a la zona esportiva, on ens havien reservat un lloc.\nDes d'allà, tot caminant per el passeig marítim, varen anar fins el Museu de la Pesca, on ens van fer una visita guiada. Una vegada finalitzada la visita varem decidir tornar agafar les autos i desplassar-nos fins a Platja d'Aro, on estaven estacionat i aprofitar el bon temps que feia per poder treure taules a fora i dinar a l'aire lliure.\nUna vegada finalitzat el dinar, postres, cafès .... ens varem acomiadar fins a la propera sortida.


Continuen els combats al nord i l’est de Síria malgrat l’alto al foc pactat entre Rússia i Turquia - directa.cat\nSegons informa premsa local, la primera patrulla conjunta entre Rússia i Turquia hauria començat el divendres 1 de novembre. L’Auto-Administració del Nord i Est de Síria, s’ha vist forçada a acceptar alguns dels punts de l’acord davant les massacres que afronta si la invasió segueix el seu curs\nUn combatent d'una milicia cristiana a Rojava / Arxiu\nMalgrat que el 17 d’octubre el govern turc hagués anunciat un acord amb els Estats Units, el 22 d’octubre es va anunciar un nou pacte entre Turquia i Rússia. Aquests esdeveniments apunten a una pugna entre Rússia i els Estats Units per mantenir a Turquia dins la seva òrbita. Segons aquest acord, les forces militars russes i sirianes creaven una buffer zone (zona d’amortigüament) de 32 quilòmetres al llarg de la frontera, “netejant-la de les YPG [unitats de protecció populars] i el seu armament”. Turquia assenyala les YPG com una extensió del Partit dels Treballadors del Kurdistan ( PKK), considerat una organització terrorista tant per Turquia com pels Estats Units.\nPel president rus Vladímir Putin, el pacte representa l’oportunitat de recuperar poder a la regió, mentre que per al seu homòleg turc implica una millora respecte a l’acord que tenia amb Trump, ja que aquest preveia una buffer zone més reduïda, entre altres punts.\nL’operació s’hauria allargat 150 hores, durant les quals es decretava un alto al foc. Passat aquest període, l’acord preveu l’inici de patrulles conjuntes entre Turquia i Rússia. Segons informa premsa local, la primera patrulla conjunta entre Rússia i Turquia hauria començat el divendres 1 de novembre. L’Auto-Administració del Nord i Est de Síria, s’ha vist forçada a acceptar alguns dels punts de l’acord davant les massacres que afronta si la invasió segueix el seu curs. També alerta que, tal com va passar a Afrin, es corre el risc d’una neteja ètnica.\nTreva no respectada\n“Els pobles de Darbasiyah i Tal Tamr continuen essent fortament atacats, fins i tot aquells en els quals vam lliurar posicions a l’exèrcit sirià”. Són afirmacions de Mustafa Bali, portaveu de les Forces Democràtiques de Síria (SDF, en les sigles en anglès), culpant Rússia i els Estats Units del vessament de sang.\nL’activista català Rok Brossa, que actualment es troba a Rojava, adverteix que “el front segueix avançant i s’acosta cada cop més a la ciutat de Tel Temir: l’alto al foc no s’ha respectat”\nL’activista català Rok Brossa, que actualment es troba a Rojava, adverteix que “el front segueix avançant i s’acosta cada cop més a la ciutat de Tel Temir: l’alto al foc no s’ha respectat”. Arnau Pagès, membre del Rojava Information Center, corrobora aquesta informació: “l’atac de Turquia continua. Els estats no estan interessats a resoldre una crisi humanitària que va en augment. Hi ha centenars de morts, desapareguts i centenars de milers de desplaçats”.\nEl gihadisme latent\nAlguns dels crims de guerra han estat difosos a les xarxes socials per grups gihadistes que formen part de les milícies de suport a l’exèrcit turc. Rojava Information Center ha documentat més de 40 antics membres de l’ISIS, xifra que podria ascendir fins a 150 segons l’Observatori de Drets Humans de Síria. Alguns d’aquests grups són Ahrar-al-Sharqiya, sorgits de Jabhat al-Nusra (Al-Qaeda a Síria), o Faylad Majid, provinents d’Idlib (província de Síria en mans gihadistes). Tanmateix, el líder d’ISIS, Abu Bakr al-Baghdadi, va ser assassinat en una incursió nord-americana a prop de la frontera turca a Idlib. El comandant en cap del SDF, Mazloum Abdi, va dir que l’operació va ser el resultat del treball conjunt durant cinc mesos entre les SDF i els Estats Units. Estat Islàmic ja ha anunciat el seu nou líder, Abu Ibrahim a l’Hashimi al Qurashi.\nL’exèrcit sirià es desplega a la frontera\nUn altre dels factors clau dels darrers dies va ser l’acord entre l’Auto-Administració del nord i l’est de Síria i el govern de Bashar Al Assad realitzat el 13 d’octubre. Aquest, ha propiciat que l’exèrcit sirià s’hagi desplegat al llarg de la frontera des de Derik fins a Sere Kaniye (Ras al Ain) i Tal Abyad fins a Manbij. És a dir, les forces governamentals pretenen ocupar els dos extrems de la frontera turco-siriana, excloent una franja al centre, entre Sere Kaniye i Tal Abyad.\nMalgrat que les forces turques i síries s’estarien enfrontant al nord de Síria, Bashar Al Assad afirma que “ens hem d’assegurar de no convertir Turquia en un enemic, i aquí entra en joc el paper d’amics com Rússia i Iran”\nMalgrat que les forces turques i síries s’estarien enfrontant al nord de Síria, Bashar Al Assad afirma que “ens hem d’assegurar de no convertir Turquia en un enemic, i aquí entra en joc el paper d’amics com Rússia i Iran”. Assad també afirma que “el desplegament és un preludi per recuperar el control del govern central sobre la regió amb un procés que serà gradual i respectarà les noves realitats sobre el terreny”. A més, el ministre de defensa sirià va oferir les SDF a unir-se a l’exèrcit sirià. En un comunicat emès el 30 d’octubre, la comandància de les SDF rebutjava l’oferta però deixava una porta oberta a un acord polític que mantingui la seva autonomia.\nTot i que en algunes ciutats hi va haver escenes de celebració a l’arribada de les tropes governamentals, la població del nord i l’est de Síria majoritàriament s’ha mostrat reticent a l’aliança amb el govern de Bashar Al Assad. A Deir ez Zor, Raqqa o Tabqa el 18 d’octubre hi va haver protestes contra la presència de tropes governamentals. La població d’aquestes àrees té molt present les vulneracions comeses per l’exèrcit sirià en esclatar la guerra civil.\nRefugiats sirians com a excusa\nActualment, Turquia acull 3,6 milions de refugiats que han escapat de la guerra civil de Síria. Tot i que alguns provenen del nord i l’est de Síria, el 83% són d’altres regions, moltes de les quals continuen sent inestables o amb una necessitat crítica de reconstrucció. El 2016, Turquia va pactar un acord amb la Unió Europea per contenir el flux de refugiats a canvi de 6.600 milions de dòlars. Aquests són els refugiats que Turquia vol instal·lar forçadament al nord i l’est de Síria, una regió que ja té una població de 5 milions de persones, de les quals més de 250.000 s’han convertit en desplaçades des de la invasió turca.\nLa mobilització internacional no s’atura\nEn l’àmbit global s’ha llançat la campanya “#2NResistenciaMundial” per impulsar les convocatòries de protesta contra la invasió turca. A Catalunya, el passat 31 d’octubre es va presentar la campanya “Aturem la invasió” amb membres del partit prokurd al parlament turc HDP, l’Assemblea Nacional Catalana, la Confederació General del Treball, representants del col·lectiu feminista Hora Bruixa i la productora audiovisual Alba Sotorra. Clara Torres, membre de la Plataforma Azadi, fa una crida a “trencar el silenci al voltant de la guerra, deixar de consumir productes turcs, tallar vincles diplomàtics amb el règim d’Erdogan i unir-nos a les mobilitzacions convocades a Europa”.\nEUA Guerra Síria Kurdistan Rojava Turquia\n« Elionor de Borbó, una aristòcrata amb molts títols a Catalunya però pocs vassalls\nAlmenys 25 concentracions contra la sentència per la violació en grup a una menor a Manresa »


'El Cant del Barça' en llengua de signes, per primer cop al Camp Nou - FC Barcelona\nHomeClubNotícies'El Cant del Barça' en llengua de signes, per primer cop al Camp Nou\n'El Cant del Barça' en llengua de signes, per primer cop al Camp Nou\nAbans del Barça-Vila-real, els videomarcadors de l’estadi mostraran l’himne del Barça adaptat a la llengua de signes\nImatge del vídeo en llengua de signes\nAquest dissabte, per primera vegada a la història, sonarà al Camp Nou ‘el Cant del Barça’ acompanyat per la llengua de signes a través dels videomarcadors de l’Estadi, abans del partit entre el FC Barcelona i el Vila-real. Així doncs, les persones amb algun tipus de discapacitat auditiva podran gaudir del ‘Cant del Barça’ a l’Estadi.\nAquest vídeo, conjuntament amb altres continguts audiovisuals adaptats a la llengua de signes, forma part del projecte engegat pel Club per garantir un accés universal a la seva informació per a tots els usuaris. Per aquest motiu la pàgina principal del FC Barcelona ha estat optimitzada per aconseguir la certificació AA de web accessible pel consorci W3C mitjançant l’empresa Technosite. A més del vídeo amb ‘el Cant del Barça’, els videomarcadors també mostraran l’espot que va produir el Club i que és protagonitzat per Xavi Hernández i Gerard Piqué, per difondre els canvis que s’han posat en marxa.\nEl FC Barcelona està especialment compromès amb els col·lectius discapacitats que tenen dificultats d'accés a la informació, i per això ha implementat les millores per a les persones amb discapacitats auditives i visuals. En el primer cas, ha traduït al llenguatge dels signes els principals vídeos de la història i serveis del Club, que estan disponibles a la web amb el signe universal de continguts per a discapacitat auditiva. En el cas de les persones amb discapacitat visual, el ‘site’ del Club és compatible amb els programaris d'interpretació web, que permeten que qualsevol usuari amb discapacitat visual entengui tota la informació que es publica a la web.\nEl primer reconeixement\nAquest esforç del FC Barcelona va rebre, aquest dijous, el primer reconeixement. La directiva Pilar Guinovart va rebre el premi “Tiflotecnologia” 2013 que atorga l’Associació Discapacitat Visual Catalunya: B1+B2+B3. Aquest guardó vol donar un reconeixement al Club per haver adaptat el seu lloc web al sistema WAI Doble A, que facilita l’accés als col·lectius amb discapacitats visuals, auditives, cognitives i físiques. Aquest premi bianual també gratifica la creació d’una Oficina d’Atenció Especialitzada i els esforços del Barça per facilitar l’accessibilitat a les seves instal·lacions.


L'ambició d'Àxel Vizuete: "Hem de sumar més punts que en la primera volta" - FutbolCatalunya\nPublicat per: Victor Llucia 25 de gener de 2019\nEl tècnic del Girona C s'apunta a la filosofia del 'partit a partit' // Foto: Joan Sabater\n43 punts en 18 jornades. Aquest és el bagatge del Girona C després de disputar la primera jornada de la primera volta. Només se'ls han escapat nou punts des de que va començar el curs. I tot i estar molt content amb el rendiment de l'equip, Àxel Vizuete pensa que si haguessin estat un pel més encertat no se'ls haurien escapat aquests punts. 40 gols a favor i només 11 en contra avalen un equip que ha estat al capdavant de la taula des de l'inici de curs. Els deures, però, no estan fets del tot. El Vilassar de Mar és segon a només tres punts. Els gironins tenen l'ascens entre cella i cella i, per aconseguir-lo, hauran de mantenir el bon nivell mostrat. L'exigència és màxima.\nPrimer de tot, el passat cap de setmana, gràcies a la victòria davant el Vic (0-1), un equip necessitat de punts, vau mantenir la distància de punts respecte als vostres perseguidors.\nSí, molt i molt content pels tres punts, però sobretot pel nivell de compromís que està mostrant l’equip setmana rere setmana. Al final els resultats són un reflex del dia a dia que tenim. Hi ha un grup de jugadors maquíssim, hi ha molt bona connexió i comunió molt important entre tots i al final els dies de partit són un reflex del dia a dia. Entrant en el partit, el Vic és un equip que t’exigeix molt amb les seves armes. Estàvem preparats perquè sabíem que seria un partit de màxima dificultat. Va haver una part per a cada equip. Vam trobar el gol molt aviat, però a la segona part ens van exigir molt. Però vam aconseguir aguantar i ens vam endur els tres punts.\nI és que La Primera Catalana està igualadíssima. Entre l’últim classificat i el setè només hi ha 10 punts de diferència. Vosaltres, però, esteu una mica despenjats, juntament amb el Vilassar de Mar. Hi ha tanta diferència realment?\nNo, perquè no hi ha hagut cap partit que diguis: “Hem estat tranquils, ha estat un partit fàcil”. En absolut. Tots els partits són disputadíssims, s’han de preparar i treballar moltíssim. I en aquesta segona volta s’incrementarà aquesta dificultat perquè tothom es juga els seus objectius marcats. I nosaltres som conscients de tota aquesta igualtat. És cert que tant nosaltres com el Vilassar tenim un marge important de punts respecte al tercer, però encara queda tota la segona volta i no ens podem relaxar.\n"L'exigència la gaudeixo. Perquè un gaudeix guanyant"\nAnem una temporada enrere. Esteu a Segona Catalana i aconseguiu 87 punts, una autèntica barbaritat. Des d’un principi l’objectiu era pujar a Primera Catalana?\nSí, teníem un objectiu molt clar. Així m’ho va marcar el club quan em va firmar. Va ser una temporada on vam gaudir moltíssim. La Segona Catalana va tenir un grau de dificultat altíssim perquè tots els equips ens esperaven amb moltíssimes ganes. Va ser una temporada on vam celebrar moltes victòries. Vam ser un equip guanyador perquè també hi havia un grup maquíssim al vestidor.\nVenint de Segona Catalana, l'equip era un dels ferms candidats a l'ascens // Foto: UE Vic\nCompte perquè al ritme que aneu, podeu repetir puntuació. Ho veus factible?\nTant de bo. Si poguéssim assolir la mateixa xifra de punts, seria difícil que se’ns pogués escapar el campionat. Ja vam començar molt bé la temporada, amb el Campionat de Catalunya amateur, i l’inici de lliga ha estat molt positiva. Llàstima algun punt que se’ns ha escapat si haguéssim estat una mica més encertats. Però estic molt content de la trajectòria que porta l’equip, ens estem mostrant molt sòlids i no podem afluixar.\nCom estàs portant, tant tu com els jugadors, estar des del principi a la part alta de la taula? Com gestioneu aquesta exigència?\nAl final ho gaudeixes, perquè el que vols és gaudir. I un gaudeix guanyant. Sabem el camí que ens porta a guanyar i és tenir un dia a dia ‘top’, cuidant-se, entrenant fort. Estant a dalt t’adones que no pots fallar i que tenim al Vilassar que s’està mostrant molt fort. Però el missatge és molt clar i és que ens hem de centrar en nosaltres. Tenim el privilegi de no haver de dependre de ningú i així ho fem. És la nostra filosofia.\nSou els màxims golejadors (40) i els mínims golejats (11). Quina creus que està sent la clau del vostre rendiment?\nPrimer de tot, tenir molta il·lusió. Per part de tots, començant pel cos tècnic. Tenim un cos tècnic molt treballador i amb moltes ganes d’ajudar. També els jugadors estan il·lusionats i són ambiciosos. I a partir d’aquí treballar moltíssim amb jugadors joves i jugadors amb més experiència.\nCreus que és necessària aquesta barreja de joves i experimentats en una categoria tan igualada?\nSí. Teníem clar que la Primera Catalana és duríssima, que hi ha equips històrics amb molta experiència. El fet de tenir una base amb jugadors més experimentats ajudaria a créixer l’equip i als més joves. I així està sent. Els jugadors amb més experiència són un deu com a companys i ens estan ajudant moltíssim. I uns jugadors joves que estan amb moltes ganes de créixer. I això fa que siguem un equip fiable, regular i guanyador.\nVizuete no es va perdre el Torneig dels Històrics d'aquest estiu al Guinardó // Foto: FutbolCatalunya\nAbans et lamentaves d’algun punt que se us ha escapat. Quina seria l’assignatura a millorar en aquesta segona volta, si és que hi ha algun factor concret a destacar?\nLa veritat que estic molt content amb la trajectòria de l’equip. Sempre hi ha marge de millora. Crec que algun punt se’ns ha escapat, com el partit a casa amb l’Argentona. Però no per no fer les coses bé. Hem d’intentar sumar més punts que en la primera volta, dins del poc marge que tenim. Però ho intentarem.\nEn dues setmanes teniu el partit contra el Vilassar de Mar a domicili. Els jugadors ja pensen en aquell partit?\nEvidentment, tot i plantejar partit a partit, és innegable que d’aquí a dues jornades juguem al camp del Vilassar i que serà un partit molt important. No una final, perquè encara quedarà molt, però sí un partit important. Però la veritable final és la d’aquest cap de setmana contra el Farners, que és el proper partit que tenim al calendari. Quan arribi el partit del Vilassar ja hi pensarem.\n"Ens estem mostrant molt sòlids i ara no podem afluixar"\nA més, contra un Farners que ve en forma. Ha tret algun resultat important i vol sortir de la zona de descens.\nSí. Van tenir un inici molt complicat que no responia del potencial de la plantilla. Tenen jugadors que conec molt bé com Litus, Guillem Cornellà, Fran Pérez, Muniesa, Gerard Herrera, Pitu, etc. Té talent i experiència en l’equip. Va ser capaç d’empatar amb el Vilassar, guanyar al Rubí. Porten una dinàmica positiva i haurem de mostrar la millor versió.\nAl club es parla d’ascens i es planifica següent temporada?\nClar, si no li anés bé al Peralada, el nostre filial no podria ascendir. Però tots confiem, primer de tot, en què nosaltres podem quedar a dalt de tot i que el Peralada li vagi bé a Segona B per assolir la permanència. Estan en molt bones mans i tenen una plantilla magnífica. Ni molt menys es parla d’ascens i ni molt menys està fet. No es toca ni l’ascens ni la temporada vinent. Quan estiguem a les darreres jornades es veurà on estem a la classificació.


1.130 Kg d'aliments!\nFa dues setmanes vam acabar l'itinerari "Som el que mengem?" amb un èxit total de la recollida dels aliments per Càrites. Vam assolir l'objectiu que ens havíem plantejat i fins i tot el vam superar.\nDes de Càrites ens han fet arribar un diploma per cada classe, estem súper contents!\nEtiquetes : 2017-18 , 6è , Cicle Superior , els aliments


elblogdelpower: de febrer 2012\nTot una alegria, després d'uns últims anys on la FCC es va carregar el que per molt de nosaltres era el millor campionat que es feia de MTB al nostre país, els organitzadors s'han divorciat de la federació i han tornat amb mes força que mai. Peró primer us faig 4 cèntims del meu dissabte.\nDuran la setmana se'm va passar per el cap que em feia gracia pujar al Sui. Fa molt temps que no hi anem i es macu, macu. A mes, la Niner encara no hi ha anat, i segur que li fa gracia. No com als demés companys, ja que al final nomes aconsegueixo enganyar al Ru.\nQuedem a Granollers per anar tirant cap a Cànoves. Aixi que ja em toca fer els primers quilometres d'enllaç. Per no fer la ruta de sempre, varem buscar una ruta al Wiki i la opció escollida va ser una ruta del nostre amic Pere. http://ca.wikiloc.com/wikiloc/view.do?id=1323545\nLa ruta comença pujant de manera força directe i dura cap a Rocacentella. De seguit anem a buscar la pista que creua el Pla de la calma i trenca cap al Sui, on comença la baixada fins al bar, i pràcticament tot per trialeres. Teníem pensat deixar el track per fer uns altres corriols, però per no allargar molt la ruta varem decidir seguir el recorregut inicial, i menys mal, pq la baixada era per un corriol molt guapo que ja havia fet amb el Pere fa una bona colla d'anys.\nPer arribar al Sui provem 2 "traçades" diferents, i la meva es la bona :P\nApa, ja hi ha pujat! El seu primer cim.\nI comença la baixada.\nDesprés de la espectacular baixada, anem corren com porquets cap al bar.\nI un cop la panxa plena, toca tornar a casa.\n5h30 amb uns 82km i encara em queda el segon entrenament del dia!\nUn cop la compra feta, carrego la motxillota i cap a Sabadell.\n23km en 1h 10. Encara sort que els amfitrions em porten a omplir el diposit, pq vaig arribar prou tocat.\nI ara si, 1ª prova del Campionat de La Selva de 2012.\nSegurament les ultimes edicions, on la FCC va destruir el campionat, han fet molt mal, aixi que costara que el campionat torni a tenir l'exit d'assistència dels primers anys de la Donuts extrem, però les coses com siguin, l'organització i el recorregut han estat perfectes, com aquells anys on com tans altres bikers em vaig enganxar al campionat.\nEl seu primer dorsal!\nLa cursa en si, dons molt be.\nJa tenia clar que no volia fer tota la prova a ritme cursa, aixi que els primers quilometres els faria acompanyant a l'Ada. Creia que aniria una mica mes sobrat, però el ritme que ha posat m'ha anat molt be i nomes al tram de pujada mes llarg i dur he preferit anar a un ritme una mica mes alt. Un cop al avituallament, m'he pres un got d'isotonic i a mitja queixalada de Donut ha aparegut l'Ada. Aixi que em seguit junts. Total, com no hi havien gaires corredors, segurament no trobaria a ningú mes en tot el que quedava de cursa, i aixi anava mes distret. Ja tindrem temps de patir en altres curses.\nQuedaven tot de corriols, a quin mes divertit, i uns trams trencacames, amb pujadots curts però intensos, on les cames que encara no estan acostumades a les curses han trobat a faltar una mica mes d'entrenament.\nL'Ada s'aparta per deixar que m'estampi al arbre que m'espera abaix.\nEl cap de setmana no se li ha posat molt be, però el tiu cabezon va fer la cursa sencera, i no li varem treure pas gaire!\nAmb el menjar no s'hi juga!\nEl Garmin ha acabat amb 2h06 i 28km. Ens ho em passat molt be i ha sigut la millor manera de començar les curses aquest any.\nA veure si altres clubs segueixen l'exemple d'aquest campionat !\nAquí una crònica de l'organització, junt amb les fotos i classificacions: REM\nAquest cop fins a ultima hora no em tingut preparat el finde, però per haver-ho preparat aixi a ultima hora, ens ha quedat prou be.\nDivendres per un tema d'organització vaig tenir d'anar a dormir a Sabadell, i com els flacos ja havien quedat per anar a sopar, m'hi vaig haver d'apuntar.\nCom per no anar-hi...\nQue macus que som :)\nDissabte tocava ruta amb els flacos i el Ru. L'Ada i el Santi, que per a la ocasió contaven amb 2 Niners, ens portarien a fer un vol per l'Obac.\nNo ens varem entretindre massa, nomes en algun punt per practicar tècnica i en la típica punxada del Ru.\nDesprés de la ruta tocava tornar a casa amb la meva bestia negra per el mig, la temible pujada de Caldes a St. Feliu. No hi ha dia que no pilli! Aquest cop vaig arribar a peu de pujada prou sencer, però... es va tornar a fer llarga. No hi ha manera! Cada dia l'odio mes.\nDiumenge em tocava a mi treure a passeig als nens. Aquest cop, l'Ada ens feia el salt. La nena ja estava prou refredada, que nomes li va faltar la sortida refrescant del dia abans. Per sort aquest cop s'ha apuntat el Bender a la ruta, aixi que tornem a ser un grup prou entretingut.\nEm vaig passar part de la tarda pensant la ruta que podríem fer i ha estat prou be, encara que el millor de la ruta, ha sigut un corriol "nou" que el Dani ha volgut anar a fer. Segons el GPS semblava que podríem enllaçar fàcilment amb el track que jo tenia pensat, i aixi ha sigut.\nBe, en algun punt no ens quedaven molt clares les indicacions...\nM'ha agradat la ruta i ja li veig utilitat per quant el dia sigui mes llarg... XD\nAda, recupere't que aquesta setmana tindràs feina! Que vagi molt be la setmana i ens veiem tota la colla el finde, no ? Que falta molt ?\nEscrit per Francesc Calvo a les 23:16\nAquesta setmana passada, el Bkool ha tornat a funcionar! Després d'uns dies intentant varies coses amb els nois de Bkool, al final em trobat la solució i em aconseguit que vagi correctament.\nAixi, tot hi que aquesta setmana passada ha fet molt fred, he pogut acumular una estona de pedaleig, tot còmodament davant la TV. No es tan divertit com sortir amb la Niner, però es prou mes agradable que sortir de nit, nomes acompanyat per la bici i el fred.\nPer el cap de setmana em quedat part del Bestiar i la colla de Castelló. (aquí teniu el blog del Carlos i la seva crònica de la sortida)\nUns dies abans, el temps ja ens feia preveure que seria un cap de setmana fred\ni collons si ho va ser:\nLa organització de la Kdd, pràcticament perfecte. Amb dorsals i tot per identificar ràpidament als que encara no coneixem.\nVerificació de pes.\nEndavant! La primera pujada es dura...\ni els mes fluixos aviat es tenen de baixar :P\nTot i el fred, la fotògrafa fa la seva feina.\nFred, neu... però quan ens ajuntem, no hi ha manera de fen-se estar quiets!\nni a ella!\nEsperem que a casa sigui mes manetes amb les manualitats!\nQuan dic que feia fred...\nEncara que el Carlos va pensar en tot, i portava un termo amb caldo calent! Aixo es un organitzador professional!\nEl Dani agafant-se ben fort a un pal per no caure!\nEl Ru es un amant dels dies mes freds!\nNo com ella. A la foto es veu com ho va passar de malament.\nTota la colla ben juntets per no passar fred.\nPunxada i tothom corren a posar-se còmode. Asseguts al sol, amagats del aire... el que sigui per que el fred sigui el mes suportable possible.\nI al final ho aconseguim. Aquí si que s'hi esta be! Els de Castelló ho proven...\nPeró fent marranades, els del Bestiar som els millors!\nUnes 6 hores de sortida, 42km,corriols, molt desnivell, mes fred, i com no, molt i molt bon rollo. Calçots, vi, carn, cava... aquestes sortides em deixen ben tip!\nDiumenge no tenia ganes de passar fred, i com no vaig quedar amb ningú, vaig aprofitar per sortir mes tard.\nAprofito per anar al super i omplir una mica el rebost, arribo a casa gaire be suant de la calor que havia passat, aixi que per sortir en bici, tampoc fa falta que m'abrigui tant. Fins hi tot agafo l'armilla per si pujant tinc calor i em sobra la jaqueta gorda.\nVolia mirar de connectar alguns tracks de la zona, amb la meva anterior zona. Per començar toca fer un Puiggracios. Al principi la pista estava prou be, aviat veig neu, però sembla que esta en bon estat, com la del dia abans i es pot seguir pujant sense dificultats. Mica en mica, la pista es va enfilant, hi fa mes fred i la neu cada cop es mes dura. Les roderes ja estan glaçades, costa mes pujar per la neu i al final tinc de baixar-me de la bici. Els peus no s'ensorren a la neu! Vaig empenyen la bici i trepitjant les petjades que havien deixat algunes bestioles a la neu per no relliscar. Depenent de la cara per la que anes la pista, el terra era net o glaçat. Arribant al castell del Clascar, em trobo amb alguna moto que te problemes per avançar, aixo em deixa tranquil, pq si havien pogut arribar fins allà, es que la baixada fins Puiggracios devia estar prou practicable.\nPer la hora que era, podia baixar cap a La Garriga, ja que la mitja ja deu haver acabat. Agafo molt de fred i per escalfar una mica tiro cap a Cànoves i em trobo la Blanca. Decideixo anar una estona amb ella i em porta fins l'entrada de la baixada del Ventura, la companyia es grata, però... decideixo baixar :) El terreny esta molt malament, fred i relliscós, aixi que camino mes del normal. :(\nA Cànoves faig una parada per omplir la panxa i vaig cap a Granollers. Cada cop fa mes fred, però estic una bona estona jugant per els corriols on tants cops he sortit a entrenar. Un cop trepitjo l'asfalt, me'n adono que el temps esta canviant, encara nevera! Vaig pensar que seria interessant passar via i anar per carretera cap a casa. Encara no havia sortit de les Franqueses, que comença a caure neu. L'aire ve de cara, fot un fred de collons i cada cop neva mes...\nArribo a casa amb 70km i 5 hores de sortida. Em baixo de la bici i no em noto les cames, les tinc glaçades, igual que els peus i feina tinc per no caure a terra. Estic K.O! Com m'agrada XD\nEscrit per Francesc Calvo a les 8:42


Ordino i la Massana celebren el Dia Europeu dels Parcs Naturals - FÒRUM.ad\nOrdino i la Massana celebren el Dia Europeu dels Parcs Naturals\nOn: 16/05/12 14:29\nEl 24 de maig és el Dia Europeu dels Parcs. Es va triar aquesta data per commemorar la declaració dels primers parcs nacionals europeus, que va tenir lloc a Suècia el 24 de maig de 1909. Per celebrar aquesta efemèride, el Parc Natural Comunal de les Valls del Comapedrosa i el Parc Natural de la Vall de Sorteny han organitzat una sessió de conferències centrades en el paper social i econòmic dels espais protegits. Aniran a càrrec dels tècnics dels dos parcs naturals, Jordi Nicolau i Sergi Riba.\nLa jornada és oberta a tothom i donarà el tret de sortida a les 20.15 h, a la Biblioteca Comunal de la Massana. Aquesta proposta està pensada per a tots els públics. “Es tracta de fer una reflexió sobre la importància de protegir els nostres espais naturals, aprofundir en el seu coneixement i veure exemples molt pràctics de la seva rellevància per a la societat”, explica la consellera de Cultura, Medi Ambient, Agricultura i Sostenibilitat, Jael Pozo.\nEls responsables dels parcs naturals del Comapedrosa i de Sorteny han considerat interessant centrar les xerrades en el paper social i econòmic dels espais protegits, tenint en compte el context econòmic actual. La protecció i conservació del patrimoni és, evidentment, l’objectiu principal d’un espai protegit. Però aquesta tasca per garantir la preservació ha d’anar en consonancia amb l’oferta turística de qualitat. Des de sempre, l’home ha intervingut en les muntanyes. I s’ha de continuar fent, però amb uns criteris rigorosos i ben planificats.\nTant la Massana com Ordino tenen un gran potencial turístic gràcies als seus parcs naturals, que permeten disposar d’una oferta d’ecoturisme que complementa perfectament la vessant esportiva, comercial i lúdica. Així doncs, la natura contribueix enormement al desenvolupament social i econòmic de les dues parròquies i del país en general.\nEn les conferències del pròxim 24 de maig s’exposaran exemples clars del paper que juguen els espais protegits. Pel que fa a escala mundial, l’exposició anirà a càrrec del biòleg Jordi Nicolau, que ha treballat en diversos projectes relacionats amb l’ús turístic dels espais protegits en diversos països de la regió tropical. Actualment està duent a terme un projecte similar als Estats Units. Nicolau també oferirà una xerrada específica centrada el Parc Natural del Comapedrosa, mentre que el seu homòleg d’Ordino, Sergi Riba, plantejarà diverses qüestions relacionades amb el Parc Natural de Sorteny.\nLa gestió dels dos parcs naturals es realitza conjuntament entre els comuns d’Ordino i la Massana. A més, es treballa amb el Cenma, el Centre d’Estudis de la Neu i de la Muntanya d’Andorra, per a la correcta coordinació de totes les accions. De forma constant es treballa en recerca i investigació de totes les espècies vegetals i animals dels espais protegits, en la seva protecció i conservació. També és important la tasca per fer un reservori de biodiversitat i l’avaluació continuada dels resultat de totes les accions. D’altra banda, es duen a terme campanyes de promoció i cursos específics per difondre tota la riquesa natural dels dos parcs.\n“Dia Europeu del Parcs: El paper social i econòmic dels espais protegits”\n24 de maig, a les 20.15 h, a la Biblioteca Comunal de la Massana.\nPrevious Post: ‘Lleida sardanista 2011’ i ‘Sardanes a la ONCE’ guanyen els premis Sardana de l’Any\nNext Post: Els exàmens de la POB s’inicien dijous amb 111 candidats


Portfoli Judit Núñez Sala by Judit Núñez - Issuu\nPORTFOLI Judit Núñez Sala\nQui sóc pàgina 4\nCurriculum Vitae pàgina 5\nDisseny de producte pàgina 7\nGènesi Tija Aluminium Ulm Stool Slow Me Grow Yök Rumb Cumulus B17soft Gota Miranda\nPackaging pàgina 29\nMens sana in corpore sano Handy Bag PLV Sant Aniol Burberry Workshop\nExpressió artística pàgina 39\nEi! Sóc la Judit, tinc 21 anys i estic estudiant disseny de producte a l’ESDAP Llotja de Barcelona. Per a mi, el disseny de producte esdevé la voluntat de crear responent a tot allò que les persones necessitem per viure. La transformació d’una matèria primera en tot un intercanvi de funcions i relacions que van més enllà de la simplicitat aparent de cada objecte. És el diàleg que s’estableix entre les persones, l’espai que les envolta i el seu origen. Em considero una persona responsable, creativa i segura de mi mateixa. La natura en el seu estat més pur, la fotografia, i la cultura, són algunes de les meves passions. Vaig al cau des dels 14 anys i actualment sóc membre activa a l’Escola de Formació de Minyons Escoltes i Guia de Catalunya. Sóc monitora voluntària de l’AEiG Movi de Tous, on també formo part de l’Equip d’Agrupament. Al cau duem a terme projectes diversos per educar als infants en el lleure, el compromís i el treball en equip. Enguany tenim un local nou que estem adequant i construint de manera col·lectiva, involucrant activament als infants i joves, a les famílies i al poble. Projectes com aquest esdevenen el meu motor, tot unint els dos àmbits que més m’interessen: l’educació i el disseny.\nVols saber més sobre mi? 4\nJUDIT NÚÑEZ SALA Disseny de Producte 19 de maig del 1996\nEDUCACIÓ i FORMACIÓ Títol de Batxillerat Artístic\nCursat a l’IES Joan Mercader (Igualada), amb nota mitjana de 8,64.\nActualment cursant 4t de carrera a ESDAP Llotja, Barcelona.\nCarnet de Monitora d’activitats d’educació en el lleure infantil i juvenil. Nº de titulada: 130917. Codi escola: 11\nMonogràfic de Lideratge personal i coherència interna.\nSant Martí de Tous - 08712, Barcelona 626950407 juditnusa@gmail.com ei.jud\nEXPERIÈNCIA LABORAL Experiència com a professora d’anglès extraescolar de diversos grups d’estudiants d’Educació Primària i Parvulari. També com a professora de repàs i monitora de casal d’estiu. NoName School- Carme & Brian Stack Igualada, setembre 2012 - juny 2015\nComodín Idiomes- CEIP Les Corts Barcelona, setembre 2015 - juny 2016\nIgualada, juliol 2016, juny - setembre 2017\nPROGRAMES Photoshop Illustrator InDesign PremierePro\nBarcelona, setembre 2016 - juny 2017\nProjecte generat a partir de l’observació de la natura, concretament de les branques i els seus brots. Gènesi és un element decoratiu d’il·luminació amb una intenció pedagògica. La seva mida i utilitats són variables: des d’un llum de tauleta de nit, a una estructura decorativa gegant que pengi del sostre. L’experiència viscuda a través d’aquest producte esdevé un joc experimental per part de l’infant, que pot moure’s entre les branques tot estimulant les seves capacitats imaginatives i motrius. Les ombres projectades de les branques creen un univers de sensacions vinculades al moviment i al creixement.\nProjecte de disseny de mobiliari per l’editora barcelonina Mobles 114. Es tracta d’un penjador modular de peu autoportant que compleix la seva funció bàsica de poder penjar complements i roba a la part superior. Alhora contempla nous usos i tendències, ja que incorpora una útil superfície escurabutxaques per poder dipositar-hi petits objectes, juntament amb una base de càrrega per a telèfons mòbils. També compta amb un paraigüer, tant per a paraigües llargs com plegables, amb el seu recollidor d’aigua a la base. El producte ofereix una estètica neta i sofisticada, d’acord amb el catàleg de Mobles 114.\nAluminium Ulm Stool 2016\nInterpretació i construcció d’una versió personalitzada a escala real del tamboret Ulm Stool, dissenyat per Max Bill. Projecte de disseny de mobiliari realitzat per assolir alguns coneixements sobre encaixos, tractament i manufactura de la fusta. El producte final ofereix diverses funcions gràcies al disseny de les formes i l’estructura. El client pot utilitzar-lo com a seient, tauleta complementària o llibreria, i col·locar-lo en la posició que esculli a cada moment.\nSlow me 2016\nMaqueta de presentació realitzada amb la talla d’un bloc de placa mecanitzable de poliuretà, i les posteriors reproduccions en resina de poliuretà, a partir de diversos motlles de silicona. Es tracta d’una joguina en forma d’animal amb un disseny minimalista i conceptual, amb formes que deixen intuïr el cargol sense voler aproximar-se gaire a la realitat, deixant així més espai lliure per a l’imaginari personal. El producte es composa de quatre cargols de diversos colors, amb els quals els infants poden jugar a crear combinacions personalitzades, i fins i tot idear per ells mateixos la closca utilitzant materials i objectes casolans.\nGrow Yök 2016\nCol·lecció d’objectes que pretenen acompanyar i acollir l’usuari en la seva estada i post-estada a l’hotel Casa Yök de Barcelona, oferint-ne alhora un record tant físic com vivencial. Es tracta d’un conjunt de diverses targetes i mitjans que, impresos sobre paper plantable, promocionen l’hotel i generen una experiència única a l’usuari, tot conferint una segona vida als productes després del seu primer cicle d’ús. Amb aquest projecte es vol donar als usuaris l’oportunitat de poder viure en primera persona l’experiència de la reutilització amb transformació per al benefici propi i col·lectiu. La cultura de l’hort urbà, de l’Slow Design, del cultiu i de quelcom tan vivencial, són factors que generen una essència de ritual que impregna la col·lecció i la relació que hi mantenen els usuaris.\nLive the experience of growing.\nEs tracta d’un necesser multifuncional impermeable d’estil mariner, estiuenc i fresc, inspirat en les textures naturals que podem trobar si enfilem rumb a la Costa Brava. Està realitzat a partir d’un frunzit en una tela de polièster cru amb una aplicació de pseudotintura blau marí al damunt, utilitzant la tècnica de les reserves per cosit i un posterior plastificat. “Les onades feréstegues. Les roques brillant pel reflex de l’aigua amb el sol. Les coves fosques i intrigants per on, de tant en tant, miren d’entrar les llengües del mar. L’anhel perseguit del teu rumb.”\n_CUMULUS Crítica al consum massiu de\nbosses de plàstic Ciutat de Balaguer 17, 9 de juny 11-19h\nProjecte-instal·lació realitzat en equip amb Cristina Nieto i Judit Pascual, dins el marc d’activitats de re-contextualització d’espais “Construint amb l’aire”, de la Barcelona Design Week 2017. Crítica al consum massiu de plàstic de la societat actual, moltes vegades imposat per una necessitat no real, la qual suposa un gast de material exagerat i inútil. Les bosses de plàstic reutilitzades representen aquest cúmul de material que literalment es llança per la borda al nostre planeta de manera constant. L’inflable vol resultar així, un impediment i un obstacle per al món, alhora que ofereix un impacte visual que fa reflexionar a l’usuari.\nB17 soft 2017\nTensiòmetre de canell de precisió Per a l’empresa Medisana que, gràcies a la seva forma, ajuda als usuaris a col·locar-se’l instintivament sota el palmell de la mà i així prendre’s la pressió correctament. Un dels objectius principals ha estat simplificar l’experiència al màxim per acostar el producte al client i fer-lo sentir còmode i segur, amb una interfície senzilla i un disseny amable. D’aquesta manera, el tensiòmetre B17 soft respon simplement a la seva funció principal, però ho fa de manera clara i concisa, i assequible per al consumidor mitjà.\nB17soft Tensiòmetre de canell Mesura exacta de la pressió arterial al canell Forma suau i ergonòmica que s’adapta al cos Indicador de veu Pantalla LCD: sístole, diàstole, pols, data i hora Indicador d’arrítmies Funció de semàfor led amb classificació dels resultats segons els estàndards de la OMS Disseny amable, senzill i de ràpida interpretació\nJudit Núñez Sala\n3r Producte Projectes d’interfícies Curs 2016 / 2017\nGota és un tamboret per a exteriors inspirat en l’onatge del Mar Mediterrani, en la sinuositat i la fluïdesa de cada gota d’aigua. Les seves formes ens remeten al moviment i al ritme, alhora que ens conviden a seure i descansar damunt la seva superfície suau i corba. Es tracta d’un tamboret dissenyat especialment per al concurs de l’editora de mobiliari valenciana GandiaBlasco, pensant en la seva filosofia de marca i les seves línies sensuals i depurades. Està fabricat en polietilè 100% reciclat de color blanc mitjançant rotomoldeig, procés que confereix al producte una estructura resistent i lleugera. Gota es una peça de mobiliari ideal per a qualsevol tipus d’espai exterior, ja que es fusiona de manera natural en entorns diversos, des de terrasses particulars a instal·lacions per a hotels, jardins o restaurants.\nPolietilè 100% reciclable de color blanc. Rotomoldeig Baix cost de fabricació per unitat gràcies al moldeig rotatiu Superfície exterior en contacte amb el motlle: acabat mat Resistent a la pluja i a factors climatològics diversos Lleuger gràcies a l’interior buit de la peça\nMides: 40x40x40cm Pes: 6kg Gruix paret: 5mm Preu: 170€\nCapçal de llit independent que protegeix la paret i serveix alhora com a superfície per recolzar tots aquells petits objectes que guardem a l’entorn de l’espai de descans, acompanyant l’usuari amb una gran funcionalitat. Miranda ens obre la porta a tot un univers de possibilitats, tot emmarcant el llit amb la seva estela. Miranda és un producte dissenyat per a l’editora de mobles pròpia Bside, creda amb un grup d’estudiants. Tots els productes de l’editora Bside reben el nom d’un satèl·lit o lluna, ja que són concebuts com a peces molt especials que orbiten al voltant del llit, el bressol de moltes històries.\nMens sana in corpore sano 2015\nProcés creatiu inspirat en les primeres avantguardes artístiques del segle XX, concretament en els estampats de Sonia Delaunay, pertanyents al corrent òrfic del cubisme. Consisteix en un paquet per a regal que conté diversos productes tant per al cos com per a la ment, des d’aliments, a llibretes i llapissos. Tota la gamma té una aplicació gràfica feta a partir de la repetició de formes amb tampons de pintura artesanals, fets amb patates naturals. Aquesta tècnica recorda al joc de nens que representa l’obra de Delaunay amb la seva estètica colorista i caràcter juganer.\nHandy Bag 2015\nProjecte de redisseny del packaging de cel·lulosa de les bosses d’escombraries perfumades de la marca Handy Bag d’Albal. Consisteix en un canvi del model de l’embalatge senzill original. S’ha volgut donar més qualitat al producte tot aportant una imatge renovada, unes formes que li confereixen estabilitat com a dispensador i un troquelat que permet l’extracció de les bosses amb facilitat una vegada encetat el producte.\nPLV Sant Aniol 2016\nEs tracta d’un PLV (publicitat en el lloc de venda) exempt per transportar i exposar sis ampolles de 33cl d’aigua de la marca Sant Aniol. Exerceix la funció d’embalatge secundari per al transport i emmagatzematge del producte en qüestió, que alhora funciona com a expositor de sobretaula per presentar-lo al consumidor i fer-lo visible en el lloc de venda. La seva forma remet a l’origen del filtratge de l’aigua Sant Aniol, emmarcant i presentant el producte dins la pedra volcànica. El PLV està realitzat en cartró de micro-canal i consta de quatre peces que surten d’un mateix troquel pla que es munta en el mateix procés d’embalatge de les ampolles. La caixa resultant pot ser transportada i emmagatzemada fins que arriba al lloc de venda, on es desplegarà i, mitjançant les instruccions de muntatge, adquirirà la volumetria de l’expositor final.\nBurberry workshop 2016\nWorkshop on es proposava dissenyar un element de packaging per a una marca d’alt prestigi aplicat a un producte de gran consum. Vaig escollir mesclar la firma de luxe Burberry i les sardines en llauna Albo. A fi d’elaborar un packaging amb una acurada relació entre el producte de consum bàsic i el missatge de la marca de prestigi, s’aplica el clàssic estampat de quadres a la base de la llauna i es transforma l’envàs secundari en una faixa que envolta el producte i l’ofereix a l’usuari d’una manera elegant, tot mantenint els tons i textures de la marca original. El bon ús i aplicació de colors i materials connecten el producte de consum amb la marca Bulberry i percebem el producte final, les sardines, com a petites joies que es fonen al paladar, ideals com a aperitiu selecte i de prestigi.\nJUDIT NÚÑEZ SALA juditnusa@gmail.com\nPortfoli Judit Núñez Sala


La Fiscalia no demanarà l'euroordre contra Anna Gabriel ni Meritxell Serret - Regió7 :: El Diari de la Catalunya Central\nLa Fiscalia no demanarà l'euroordre contra Anna Gabriel ni Meritxell Serret\nEn cas que tornessin a Espanya, serien detingudes i posades a disposició judicial, però quedarien en llibertat\nefe | madrid 30.10.2019 | 11:44\nAnna Gabriel i Meritxell Serret | ARXIU/ACN\nAnna Gabriel i Meritxell Serret\nLa Fiscalia no demanarà al jutge del Tribunal Suprem Pablo Llarena que dicti una ordre europea de detenció i entrega contra la sallentina Anna Gabriel ni l'exconsellera Meritxell Serret, la primera resident ara a Suïssa i la següent exercint de delegada del Govern a Brussel·les. Si qualsevol d'elles tornessin a Espanya serien detingudes i posades a disposició judicial tot i que després quedarien en llibertat.\nFonts jurídiques han informat l'agència EFE que el Ministeri Públic ha descartat sol·licitar al jutge Llarena l'euroordre contra Serret perquè, llegida la sentència, la seva responsabilitat en els fets només encaixaria en un delicte de desobediència, tot i que també està processada per malversació. I és que després d'una anàlisi exhaustiva de la resolució que va condemnar els nou líders independentistes a penes d'entre 9 i 13 anys de presó, la Fiscalia ha canviat el seu criteri.\nHo ha fet perquè amb la sentència a la mà troba paral·lelismes i similituds en el cas de Serret amb el paper que el Suprem atribueix als exconsellers Santi Vila, Carles Mundó i Meritxell Borràs, que van ser jutjats per malversació i desobediència, però absolts del primer, que és l'únic que comporta penes privatives de llibertat.\nGabriel té un permís per viure cinc anys a Suïssa\nLa situació d'Anna Gabriel és diferent perquè ella només està processada per desobediència i és legalment impossible cursar una OEDE per un delicte que no porta aparellada pena de presó. Es dona la circumstància que Suïssa li ha concedit a Gabriel la residència temporal per un període de cinc anys, que és el temps que triga a prescriure el delicte de desobediència.\nQuè passa amb Ponsatí, Comín, Puig i Rovira\nRespecte a la situació de la resta, la Fiscalia encara no ha pres una decisió sobre els exconsellers Clara Ponsatí, a Escòcia; Toni Comín i Lluís Puig, fugits a Bèlgica; i l'exsecretària general d'ERC Marta Rovira, escapolida a Suïssa. Les situacions són diferents.\nComín apunta a ser el cas més clar per a la Fiscalia, que el reclamarà per sedició i malversació. Rovira la demanarà per sedició, tot i que són conscients que amb Suïssa la situació no serà senzilla ja que allà no funciona l'euroordre.\nTambé hi ha els casos més complexos per analitzar. Amb Puig hi ha dubtes perquè el seu cas és semblant al de Serret però a la Fiscalia creuen que sí que es podria justificar la malversació i només falta ajustar la raons de la seva petició, expliquen les fonts.\nI finalment Ponsatí, pendent del que resolgui el Suprem sobre l'incident de nul·litat que presentarà l'exconsellera de Treball, Dolors Bassa, condemnada a 12 anys de presó.\nLa seva defensa demanarà al tribunal del "Procés" la nul·litat per un error que figura a la pàgina 48 de la resolució quan assenyala que "retirar als funcionaris d'Ensenyament i Treball, de que els seus departaments era titular, la competència sobre els centres de votació , assegurant la disponibilitat dels centres ".\nL'error està en el fet que Bassa era consellera de Treball però no d'Educació, la responsable era Clara Ponsatí. La Fiscalia està a l'espera que el tribunal esmeni aquest error abans de sol·licitar al jutge les euroordres.


Novetats sobre legalització de llibres dels empresaris - GRUP SIMON ASSESSORS\nNovetats sobre legalització de llibres dels empresaris https://www.grupsimon.com/wp-content/uploads/2018/11/9667b-descarga-1-1-1.jpg 259 194 arluk arluk https://secure.gravatar.com/avatar/4bbb5a631580f29592f34aebd5ef494e?s=96&d=mm&r=g 20/02/2015 07/11/2018\nS’estableix la utilització obligatòria del procediment telemàtic per a la legalització de llibres (inclou actes i llibre registre de socis o d’accionistes) corresponents als exercicis oberts a partir de 29 de setembre de 2013, si bé es permeten certes excepcions per determinats obligats, que seran aplicables únicament en relació amb els exercicis iniciats amb posterioritat a la data indicada i tancats fins al 31 de desembre de 2014.\nDonada la transcendència que té la legalització de llibres comptables, d’actes i d’altres que de forma obligatòria conforme a la normativa vigent han de portar els empresaris, resulta convenient unificar criteris entre els diferents Registres Mercantils en aquesta important matèria i establir una sèrie de principis conforme als quals s’ha de produir aquesta legalització.\nLa Llei 14/2013, de 27 de setembre, de suport als emprenedors i la seva internacionalització (“Llei d’emprenedors”) va introduir l’obligació d’emplenar els llibres obligatoris dels empresaris en suport electrònic i la seva legalització telemàtica (art. 18). No obstant això, com que no hi ha una regulació transitòria ni hi ha desenvolupament reglamentari, no existia fins avui un criteri unànime entre els diferents Registres Mercantils sobre el moment de fer efectiva l’obligació.\nEn aquest sentit, en el BOE del dia 16 de febrer de 2015, s’ha publicat la Instrucció de 12 de febrer de 2015, de la Direcció General dels Registres i del Notariat (DGRN), sobre legalització de llibres dels empresaris, en aplicació del que es disposa en la Llei 14/2013, de 27 de setembre.\nEl nou sistema de legalització de llibres serà aplicació als llibres obligatoris de totes classes –inclou actes i llibre registre de socis o accionistes- respecte d’exercicis oberts a partir del dia 29 de setembre de 2013. Tots els llibres s’han d’emplenar en suport electrònic i s’han de presentar davant el Registre Mercantil per via telemàtica en el termini de quatre mesos següents al tancament de l’exercici social. Els llibres enquadernats en blanc i ja legalitzats solament podran ser utilitzats per a comptabilitats, contractes i actes d’exercicis oberts abans del 29 de setembre de 2013.\nEn concret haurà de tenir present que:\nEl sistema de legalització de llibres dels empresaris en format electrònic i presentats per via telemàtica en el Registre Mercantil competent, serà aplicable als llibres obligatoris de totes classes respecte d’exercicis oberts a partir del dia 29 de setembre de 2013.\nTots els llibres que obligatòriament han de portar els empresaris s’hauran d’emplenar en suport electrònic.\nLa presentació d’aquests llibres per a la seva legalització en el Registre Mercantil competent per raó del domicili, haurà de ser per via telemàtica, després del seu emplenament, dins dels quatre mesos següents al tancament de l’exercici social.\nNo es podran legalitzar per als exercicis iniciats a partir del 29 de setembre de 2013, llibres enquadernats en blanc per a la seva posterior utilització o llibres no enquadernats, també en blanc, i formats per fulls mòbils.\nRespecte d’exercicis iniciats a partir del 29 de setembre de 2013 tampoc serà possible la legalització de llibres en suport paper o en suport electrònic de qualsevol tipus no presentats per via telemàtica.\nEls llibres enquadernats en blanc i ja legalitzats només podran ser utilitzats per a comptabilitats, contractes i actes d’exercicis oberts abans del 29 de setembre de 2013. Una vegada finalitzat aquest últim exercici social, es procedirà al seu tancament mitjançant diligència que s’acreditarà, en el primer enviament telemàtic d’aquests llibres, amb la incorporació d’un arxiu que inclogui la certificació de l’òrgan d’administració que faci constar aquesta circumstància. Si en aquests llibres s’han transcrit amb posterioritat al tancament de l’exercici social citat, assentaments comptables, contractes o actes d’un exercici posterior, es procedirà igualment al tancament del llibre en qüestió, traslladant aquest assentaments, contractes o actes, al llibre corresponent que s’haurà d’enviar telemàticament.\nTotes les actes de reunions dels òrgans col·legiats de les societats mercantils, incloses les decisions adoptades pel soci únic, respecte dels exercicis socials començats a partir del 29 de setembre de 2013, s’hauran de reflectir en suport electrònic i s’hauran de presentar de forma telemàtica per a la seva legalització dins dels quatre mesos següents al tancament de l’exercici social.\nEn cada exercici s’hauran de legalitzar les actes de l’exercici precedent. Aquest llibre podrà ser únic per a les actes de tots els òrgans col·legiats de la societat, o també un llibre per a cadascun dels òrgans col·legiats. Serà necessari que en cadascun d’aquests llibres consti la data d’obertura i tancament de l’exercici.\nA qualsevol moment de l’exercici social es podran legalitzar llibres de detalls d’actes amb actes de l’exercici corrent a efectes probatoris o de qualsevol altra naturalesa, i sense perjudici que en el llibre d’actes de tot l’exercici s’incloguin de forma obligatòria aquestes actes.\nEls llibres registres de socis o d’accions nominatives, ja legalitzats en blanc, podran ser objecte d’utilització per als negocis jurídics sobre participacions o accions celebrats amb anterioritat al 29 de setembre de 2013. A partir d’aquesta data es procedirà de forma similar a l’establerta anteriorment per al llibre d’actes inclosa la diligència de tancament que s’ha d’incorporar als llibres en blanc ja legalitzats. En tot cas, una vegada inscrita la societat en el Registre Mercantil, s’haurà de legalitzar un llibre, que serà el primer d’ordre, en el qual consti la titularitat inicial dels fundadors. Una vegada legalitzat aquest llibre inicial només serà obligatòria la legalització d’un nou llibre en els quatre mesos següents a la finalització de l’exercici en el qual s’hagi produït qualsevol alteració en la titularitat inicial o successiva de les participacions o accions o se n’haguessin constituït gravàmens.\nEn aquests llibres haurà de constar la identitat completa dels titulars i la nacionalitat, si escau, i inclosos igualment els seus domicilis. L’omissió de la constància de la nacionalitat o del domicili no impedirà la legalització del llibre que es tracti, però en la nota de legalització es deixarà constància d’aquesta omissió. Les mateixes regles seran aplicable als llibres de contractes del soci únic amb la societat.\nPodran ser objecte de legalització els llibres d’actes d’un exercici determinat sense que ho estigui l’immediatament anterior o anteriors. De la mateixa forma es podran legalitzar llibres registres d’accions nominatives o llibres registre de socis, encara que resulti del llibre presentat a legalització que el llibre inicial no ha estat legalitzat.\nA l’efecte de rectificació de llibres de qualsevol classe ja legalitzats, s’haurà d’incloure en el fitxer corresponent de l’enviament de rectificació, un arxiu en el qual consti certificació de l’òrgan d’administració pel qual es faci constar de l’error comès, en unió de l’arxiu rectificat en el qual constaran les dades correctes.\nEn cas de pèrdua, sostracció, destrucció física o informàtica, o robatori dels llibres de socis o accions nominatives, es podrà legalitzar un llibre amb el contingut dels llibres inutilitzats per qualsevol causa, sempre que s’acrediti per denúncia policial o per acta notarial els fets anteriorment assenyalats. A aquests efectes s’inclourà l’acta o la denúncia en fitxer annex a la petició de la legalització dels llibres.\nLes societats, qualsevol que sigui la data de la seva constitució, que no haguessin legalitzat el seu llibre d’actes, de socis, d’accions nominatives o de contractes de soci únic amb la societat, al moment posterior a la constitució de la societat, bé conformement a la legislació anterior o a la que ara es desenvolupa, i així resulti dels arxius del registre, podran incloure en els primers llibres d’aquestes classes presentats telemàticament, totes les actes i vicissituds de la societat des de la data de la seva constitució fins al dia de tancament. El valor probatori d’aquests llibres serà apreciat, si escau, pels Tribunals. A aquests efectes es podrà incloure, l’acta de la junta general de la societat en la qual es ratifiquin les actes no transcrites en el seu moment i la legalització de les que ara se sol·licita.\nEl suport electrònic haurà de complir els requisits tècnics que respecte al format i contingut dels diferents fitxers s’especifiquen en l’annex I d’aquesta Instrucció de la DGRN. A aquests efectes s’assenyala la plataforma de tramitació telemàtica del Col·legi de Registradors, a la web registradores.org, com a mitjà d’enviament telemàtic.\nLa informació presentada relativa a cada llibre disposarà d’un sistema de protecció amb l’objecte de garantir la no manipulació des de la creació del suport per l’entitat o subjecte presentant i fins que aquest s’incorpori al Llibre-fitxer de legalitzacions en el Registre Mercantil corresponent. La protecció es realitzarà mitjançant la utilització de l’empremta digital corresponent a cada llibre per mitjà de l’algorisme estàndard SHA256 (RFC 6234).\nLes signatures dels qui autoritzen la sol·licitud i la relació de signatures digitals generades pels llibres la legalització dels quals se sol·licita hauran de reunir els requisits establerts en la legislació vigent en matèria de signatura electrònica reconeguda i amb la preceptiva intervenció d’entitat prestadora de serveis de certificació.\nEl Registrador qualificarà no només el contingut de la sol·licitud segons el que resulti dels fitxers presentats i els assentaments del seu Registre, sinó també que l’algorisme SHA256 generat pels corresponents fitxers coincideixen amb el que consta en la relació de llibres presentada.\nEl contingut dels fitxers legalitzats i dels altres documents presentats s’ajustarà a l’establert en aquesta Instrucció. En cas contrari, el Registrador suspendrà la legalització dels llibres en la forma prevista en el Reglament del Registre Mercantil.\nSi no hi haguessin defectes, el Registrador estendrà una certificació en la qual, sota la seva signatura, identificarà a l’empresari, incloent, si escau, les dades registrals i expressarà els llibres legalitzats, amb identificació de la seva classe i nombre, la signatura digital generada per cadascun d’ells i les dades de la presentació i de l’assentament practicat en el Llibre-fitxer de legalitzacions. Si escau, farà constar que la legalització s’ha sol·licitat fora del termini legal conforme al que estableix el Reglament del Registre Mercantil. El Registrador farà esment exprés en la certificació que l’empresari haurà de conservar una còpia informàtica d’idèntic contingut i format dels fitxers corresponent als llibres presentats a legalitzar a efectes probatoris.\nEl Registrador Mercantil, una vegada li sigui presentat el corresponent suport informàtic amb els fitxers de contingut i format idèntic al dels llibres presentats a legalitzar, n’imprimirà una còpia en paper i certificarà, a sol·licitud de la part interessada o per mandat de l’autoritat judicial competent, que els fitxers continguts en el suport es corresponen amb els llibres legalitzats per generar la mateixa signatura digital, i tot això per referència als assentaments practicats en el Llibre-fitxer de legalitzacions.\nQuan per problemes tècnics no sigui possible la presentació dels fitxers a legalitzar per via telemàtica, excepcionalment es permetrà la presentació en el Registre mitjançant dispositius d’emmagatzematge de dades complint amb les següents requisits:\na) Ha d’existir una impossibilitat manifesta que impedeixi la presentació per via telemàtica mitjançant la plataforma de tramitació telemàtica del Col·legi de Registradors.\nb) S’hauran d’utilitzar suports d’emmagatzematge de dades entre els més habituals al mercat.\nc) Els fitxers dels llibres presentats per a la seva legalització hauran de complir els requisits tècnics que respecte al format i contingut dels diferents fitxers s’especifiquen en l’annex I d’aquesta Instrucció.\nd) S’haurà de presentar la instància de sol·licitud de legalització de llibres presentats en suport magnètic de l’article 330 del Reglament del Registre Mercantil que s’ajustarà al model especificat en l’annex II. A la instància de legalització s’acompanyarà una relació de llibres la legalització dels quals se sol·licita amb indicació de la signatura digital generada per cadascun d’ells per aplicació de l’algorisme d’empremta digital SHA256 (RFC 6234). La relació s’ajustarà al model establert en l’annex III.\nSense perjudici de l’anterior, i en relació als exercicis iniciats amb posterioritat al 29 de setembre de 2013 i tancats fins al dia 31 de desembre de 2014, quan per justa causa no sigui possible la presentació en format electrònic dels llibres de gestió obligatòria o d’algun d’ells, el registrador permetrà la presentació en format paper, en el termini establert legalment, de llibres formats per fulls enquadernats i emplenats en els termes del Reglament del Registre Mercantil.\nEls llibres no obligatoris que els empresaris desitgin legalitzar en cada exercici, hauran de ser-ho de conformitat amb les regles establertes anteriorment.\nLes regles anteriors també seran d’aplicació per a la legalització de llibres d’unions temporals d’empreses, comunitats de béns, associacions de qualsevol classe, fundacions o altres persones físiques i jurídiques obligades a portar una comptabilitat ajustada a les prescripcions del Codi de Comerç.\nSigui quina sigui l’entitat respecte de la qual es dugui a terme la legalització dels llibres presentats, el registrador serà responsable del degut compliment de les obligacions derivades de la vigent legislació sobre protecció de dades.\nEs poden posar en contactes amb aquest despatx professional per qualsevol dubte o aclariment.


Essaig.cat - Tota la informació d'Algaida, Pina i RandaMés per Algaida ha explicat els acords pel canvi a les institucions\nMés per Algaida ha explicat els acords pel canvi a les institucions\nPosted on 2 juliol, 2015 by Es Saig\tLeave a comment\nAhir dimecres dia 1 de juliol, cap a les 21 hores en el Casal Pere Capellà, els reponsables de Més per Algaida, amb Tomeu Ballester al capdavant, juntament amb Bel Busquets, diputada i Margalida Puigserver, regidora i futura consellera del Consell de Mallorca, varen parlar amb sobre com ha quedat l’organització de l’Ajuntament d’Algaida Pina i Randa, i també explicaren com està la situació al Consell de Mallorca i al Govern de les Illes Balears. S’hi congregaren una trentena de persones, en una reunió que va dues hores i mitja.\nEn un exercici de transparència, durant la xerrada el regidor de Més Tomeu Ballester va explicar els motius pels quals no se va arribar a un pacte de govern. Segons Més per Algaida, l’ofeta del PSIB era una única àrea de govern de les 18 que hi ha en total que havia de ser gestionada per un sol regidor, quan la proposta de Més era un equip de govern amb 9 regidors potents. La no entrada al Govern de l’Ajuntament suposa, segons Ballester, que els regidors de l’equip de govern han d’assumir més àrees de govern, i que això els suposarà molta més feina. Indicarem també que des de Més encara estan disposats a entrar a formar de l’equip de govern si ho considera la batlessa. “Estam preparats”, va dir Ballester.\nDurant la presentació, els responsables de Més per Algaida exposaren les línies mestres de l’acord programàtic entre Més i PSIB, que va possibilitar que els ecosobiranistes votassin a favor de la candidata del PSOE, Maria Antònia Mulet, en el plenari d’investidura. No obstant això, remarcaren que la responsabilitat de govern recau en els socialistes i que Més només exercirà el control sobre l’acord arribat i que a l’hora d’aprovar ordenances i mesures, com els pressuposts, els seus vots són necessaris davant la manca de majoria absoluta.\nPel que a les altres institucions, Isabel Busquets diputada de Més per Mallorca al Parlament, va explicar les negociacions. Va negar que Podem volgués fer president del Govern de les Illes Balears a Gabriel Barceló, perquè des de la formació violeta a Madrid havien donat la consigna de no entrar en governs autonòmics. De les quatre conselleries que tendrà Més, va afirmar que per a elles tenien un “projecte de país”, una de les quals transparència i Cultura (també inclourà Ib3) serà gestionada per Esperança Camps, qui representarà la quota menorquina del Govern, a proposta de Més per Menorca. Les altres conselleries que assumirà Més, a més de la vicepresidència amb Innovació, Recerca i Turisme que assumirà Gabriel Barceló, Fina Santiago com a consellera d’Afers Socials i Cooperació i Vicenç Vidal com a conseller de Medi Ambient, Agricultura i Pesca;\nLa diputada es va mostrar excèptica sobre el paper que pot jugar Podem en el Parlament i va remarcar que, si vol dur a terme determinades mesures s’haurà d’entrar al Govern. En aquest sentit, afirmà que, tot i que Podemos no assumiran grans àrees de gestió, han aconseguit que els de Podem assumeixin o propossin a responsables de secretariats tècnics a les conselleries. De fet explicaren que les diferents conselleries tendrien direccions generals amb membres de diferents partits.\nMargalida Puigserver també explicà els acords de govern al Consell de Mallorca que convertiran a Miquel Ensenyat de Més per Mallorca, nou president de la institució amb l’ex-batle d’Algaida, Francesc Miralles com a vicepresident primer del Consell. Puigserver se va entretenir a explicar l’organigrama i va dir que MÉS, amb 18 batlies a Mallorca, dirigirà també el departament de Cooperació Local (que assumirà també Caça), amb Joan Font al capdavant, i Benestar Social –que duu adscrita la presidència de l’Institut Mallorquí d’Afers Socials (IMAS)–, que dirigirà la mateixa Margalida Puigserver. També va dir que les direccions insulars, com en el Govern serien transversals. Finalment va convidar a l’acte de d’investdura del Consell de Mallorca el proper dissabte 4 de juliol a les 11:30 hores.


El Veinti busca la segona victòria consecutiva com a local\nDivendres, 29 Novembre 2019 12:50\nLamine i Rubo, defenses del Veinti amb opcions en les jugades a pilota aturada\nEl Juventud 25 de Septiembre rep la visita del Planadeu, pitjor equip a domicili en l'actual campanya. El conjunt rubinenc mirarà de sumar la seva segona victòria consecutiva a casa després de superar el Cercle Sabadellès diumenge passat. El xoc corresponent a la jornada 13 del grup 6 de la Tercera Catalana i el podran seguir en directe diumenge a partir de les 11:30h a l’A Peu de Camp de Ràdio Rubí. El poden sentir a través de l’En Directe d’aquest web, del 99.7 de l'FM o a l’APP de la casa.\nDuel assequible, sobre el paper, per als nostres. Reben a casa a un rival en descens com és el Planadeu i en una situació que convida a pensar en la victòria rubinenca, ja que davant tindran el pitjor visitant de la categoria en aquestes 13 jornades de competició.\nEls de Gabi Bravo arriben al duel amb l’empenta que dona obtenir la primera victòria de la temporada com a locals sobre el terreny de joc. Després d’assolir els tres punts contra la Romànica per alineació indeguda en un xoc que es va perdre al camp, no havien pogut sumar els tres punts davant la seva afició fins diumenge passat. Amb aquests 3 punts els gualdivermells es situen sisens amb 21 a 8 de la zona de play-off d’ascens. Per cert, en l’apartat d’altes i baixes els nostres continuen sense poder comptar ni amb Buyo ni Javilin. D’altra banda, Mati Guerra i el punta Alberto ja podran estar a les ordres de Gabi Bravo una altra vegada.\nEl Planadeu té 9 punts i es situa a la posició 15 de la taula, a 3 de la permanència. El bloc visitant encara no ha pogut sumar ni tan sols un punt fora del seu feu. A més és un equip que encaixa molts gols en contra, concretament és el segon que més ha rebut (44) només per sobre del cuer Matadepera (47).\nMés en aquesta categoria: « La UE Rubí recupera efectius en defensa per a rebre a la Grama Xoc directe per a l’Olímpic lluny de Can Fatjó »